CELEX: 32021D0103
Language: sl
Date: 2021-01-29 00:00:00
Title: Izvedbeni sklep Komisije (EU) 2021/103 z dne 29. januarja 2021 o neodobritvi ogljikovega dioksida kot obstoječe aktivne snovi za uporabo v biocidnih proizvodih 19. vrste proizvodov (Besedilo velja za EGP)

1.2.2021   
               
               
                  SL
               
               
                  Uradni list Evropske unije
               
               
                  L 34/31
               
            
         IZVEDBENI SKLEP KOMISIJE (EU) 2021/103
         z dne 29. januarja 2021
         o neodobritvi ogljikovega dioksida kot obstoječe aktivne snovi za uporabo v biocidnih proizvodih 19. vrste proizvodov
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti tretjega pododstavka člena 89(1) Uredbe,
         ob upoštevanju naslednjega:
         
                     (1)
                  
                  
                     Delegirana uredba Komisije (EU) št. 1062/2014 (2) določa seznam obstoječih aktivnih snovi, ki jih je treba oceniti zaradi njihove morebitne odobritve za uporabo v biocidnih proizvodih. Navedeni seznam vključuje ogljikov dioksid (št. ES: 204-696-9; št. CAS: 124-38-9). Navedeni seznam vključuje tudi ogljikov dioksid, pridobljen iz propana, butana ali mešanice obeh s sežigom. Slednji ni zajet v tem izvedbenem sklepu.
                  
               
                     (2)
                  
                  
                     Vsi udeleženci so odstopili od podpore ogljikovemu dioksidu za uporabo v biocidnih proizvodih 19. vrste proizvodov (repelenti in atraktanti). Evropska agencija za kemikalije je objavila razpis za prevzem vloge udeleženca v skladu s točko (a) člena 14(1) Delegirane uredbe (EU) št. 1062/2014. Predložena ni bila nobena prijava v skladu s členom 17 navedene uredbe. V skladu s točko (b) prvega odstavka člena 20 Delegirane uredbe (EU) št. 1062/2014 bi bilo treba za aktivne snovi, ki niso več podprte v programu pregledovanja zadevne vrste proizvoda, sprejeti sklep o neodobritvi.
                  
               
                     (3)
                  
                  
                     Ogljikov dioksid (št. ES: 204-696-9; št. CAS: 124-38-9) se zato ne bi smel odobriti kot aktivna snov za uporabo v biocidnih proizvodih 19. vrste proizvodov.
                  
               
                     (4)
                  
                  
                     Obstoječi biocidni proizvodi 19. vrste proizvodov, ki vsebujejo ogljikov dioksid, so lahko še naprej dostopni na trgu in se lahko uporabljajo do datumov iz drugega pododstavka člena 89(2) Uredbe (EU) št. 528/2012.
                  
               
                     (5)
                  
                  
                     V vsakem primeru je ogljikov dioksid naveden v kategoriji 6 Priloge I k Uredbi (EU) št. 528/2012. Biocidni proizvodi 19. vrste proizvodov, ki vsebujejo ogljikov dioksid, so zato lahko dostopni na trgu in se lahko uporabljajo, če so odobreni v skladu z navedeno uredbo ter izpolnjujejo pogoje in specifikacije iz Priloge I za ogljikov dioksid.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za biocidne proizvode –
                  
               SPREJELA NASLEDNJI SKLEP:
         
            Člen 1
            Ogljikov dioksid (št. ES: 204-696-9; št. CAS: 124-38-9) se ne odobri kot aktivna snov za uporabo v biocidnih proizvodih 19. vrste proizvodov.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 29. januarja 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 167, 27.6.2012, str. 1.
         
            (2)  Delegirana uredba Komisije (EU) št. 1062/2014 z dne 4. avgusta 2014 o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi, iz Uredbe (EU) št. 528/2012 Evropskega parlamenta in Sveta (UL L 294, 10.10.2014, str. 1).